น.ส.ดวงเดือน กล่าวด้วยว่า แม้ขณะนี้สภาวะตลาดส่งออกหัวพันธุ์ปทุมมาจะยังนิ่งอยู่ แต่ในอนาคตคาดว่าจะสามารถถขยายตลาดในต่างประเทศอีกมาก โดยตลาดต่างประเทศยังมีความต้องการนำหัวพันธุ์ไปปลูกเป็นไม้ตัดดอกอยู่ แต่ปัจจุบันกำลังการผลิตหัวพันธุ์ยังไม่เพียงพอกับความต้องการ เนื่องจากปทุมมาเป็นไม้ที่ใช้เวลาในการปลูกนานประมาณ 7-8 เดือน ซึ่งหมายถึง 1 ปี สามารถขายได้เพียงครั้งเดียว ทำให้เกษตรกรส่วนใหญ่ไม่อยากลงทุนปลูกเพราะได้ผลตอบแทนกลับมาช้า จึงหันไปปลูกพืชอย่างอื่นที่ให้ผลตอบแทนกลับมาเร็วกว่า ส่วนกรณีที่มีนักวิจัยสามารถพัฒนาหัวพันธุ์ปทุมมาให้ออกนอกฤดูกาลได้นั้น ยังไม่แน่ใจว่าต้นทุนการผลิตเท่าไหร่ แต่หากต้นทุนการผลิตนอกฤดูกาลไม่สูงมาก ก็น่าจะเป็นโอกาสอันดีที่จะขายหัวพันธุ์ปทุมมาได้มากกว่าปีละ 1 ครั้ง ซึ่งอาจเป็นแรงจูงใจให้เกษตรกรหันมาปลูกพืชตัดดอกชนิดนี้เพิ่มขึ้น
น.ส.ดวงเดือน
PERSON